SET ปิดบวก 6 จุด ขานรับเศรษฐกิจไทยฟื้น-เงินเฟ้อใกล้ผ่านจุดพีก
SET ปิดบวก 6 จุด ตอบรับทิศทางเศรษฐกิจไทยฟื้น จากคาดว่าเงินเฟ้อใกล้ผ่านจุดพีก พรุ่งนี้คาดปรับขึ้นได้ต่อ ให้แนวต้าน 1,645 จุด แนวรับที่ 1,630 จุด
SET ปิดบวก 6 จุด ตอบรับทิศทางเศรษฐกิจไทยฟื้น จากคาดว่าเงินเฟ้อใกล้ผ่านจุดพีก พรุ่งนี้คาดปรับขึ้นได้ต่อ ให้แนวต้าน 1,645 จุด แนวรับที่ 1,630 จุด
7 ก.ย. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยวันนี้ยังคงปรับตัวขึ้นได้ สอดคล้องกับปัจจัยพื้นฐานโดยเศรษฐกิจไทยฟื้นตัวขึ้นสวนทางกับหลายประเทศ ส่วนเงินเฟ้อมองว่ากำลังจะผ่านจุดพีค เพียงแต่ในระยะสั้นแนวต้านทางเทคนิคยังไม่สามารถขึ้นผ่านไปได้ ขณะเดียวกันวันนี้ไม่มีปัจจัยบวกลบแรงๆเข้ามาตลาด จึงเล่นกันตามปัจจัยพื้นฐานของหุ้นแต่ละตัว อย่างไรก็ตาม มองว่าตลาดหุ้นไทยผ่านช่วงปรับฐานระยะหนึ่งแล้ว และพรุ่งนี้น่าจะปรับขึ้นไปได้ต่อ โดยให้แนวต้าน 1,645 จุด แนวรับที่ 1,630 จุด
ส่วนปัจจัยที่ติดตามวันพรุ่งนี้ (8 ก.ย.) ศาลรัฐธรรมนูญประชุมนัดพิเศษเพื่อพิจารณาพยานหลักฐานและคำชี้แจงเกี่ยวกับวาระดำรงตำแหน่งนายกรัฐมนตรี 8 ปีของพล.อ.ประยุทธ์ จันทร์โอชา แต่คงยังไม่มีผลตัดสิน โดยคาดว่าจะลงมติกันได้ในช่วงปลายเดือนก.ย.นี้ ด้านปัจจัยต่างประเทศ การประชุมธนาคารกลางยุโรป (ECB) พรุ่งนี้คาดว่าจะปรับขึ้นดอกเบี้ย แต่จะแรงแค่ไหนก็ต้องติดตาม
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,507.11 ล้านบาท ปิดที่ 572.00 บาท เพิ่มขึ้น 54.00 บาท
KBANK มูลค่าการซื้อขาย 2,815.11 ล้านบาท ปิดที่ 148.00 บาท ลดลง 3.00 บาท
GULF มูลค่าการซื้อขาย 2,362.06 ล้านบาท ปิดที่ 56.00 บาท ไม่เปลี่ยนแปลง
MAKRO มูลค่าการซื้อขาย 2,339.93 ล้านบาท ปิดที่ 37.00 บาท เพิ่มขึ้น 2.50 บาท
PTTEP มูลค่าการซื้อขาย 2,182.72 ล้านบาท ปิดที่ 165.00 บาท ลดลง 0.50 บาท